Vlugflouheid kry skuld vir premier se China-blaps in Japan | Netwerk24
Sonny Bill: 'Vroue, drank het my laat leeg voel'
Hy het pas die lonendste kontrak in rugby en rugbyliga onderteken, maar Sonny Bill Williams sê hy word nie deur geld gemotiveer nie.
Vlugflouheid kan 'n derduiwel wees – dus 'n goeie verskoning vir Jacinda Ardern, premier van Nieu-Seeland, wat gepraat het oor haar land se goeie verhouding met China toe sy in Tokio land op haar eerste amptelike besoek aan Japan.
'n Direkte vlug tussen die twee lande duur 11 uur. Net nadat sy geland het, het sy op 'n nuuskonferensie gesê dit is 'n "baie opwindende tyd vir Nieu-Seeland in sy verhouding met China, verskoon tog, met Japan".
Die Nieu-Seelandse premier, Jacinda Ardern, en premier Shinzo Abe. Foto: Getty Images
The Guardian berig sy het vlugflouheid die skuld gegee. Ardern is in Japan om handel en toerisme met die premier, Shinzo Abe, te bespreek.
Sy sal ook een van die All Blacks se wedstryde in die Wêreldbekertoernooi bywoon. Die All Blacks speel Saterdag teen Suid-Afrika.
Ardern vlieg van Japan na Amerika waar sy die hoofspreker op die Verenigde Nasies se klimaat-aksie-beraad sal wees.
Sy sal ook pres. Donald Trump besoek terwyl sy in New York is.
CNN berig Ardern sal seker hoop dat daar nie 'n diplomatieke foutjie tydens die besoek insluip nie, gesien hul geskiedenis met mekaar.
Sowat 'n maand nadat Ardern premier geword het, het Trump haar per ongeluk aangesien vir Justin Trudeau, premier van Kanada, se vrou.
Ardern het later om verskoning gevra omdat sy die storie aan 'n vriend vertel het. Dié vriend, die komediant Tom Salisbury, het in 'n radio-onderhoud vertel dat Ardern gesê het Trump "is nie so oranje in lewende lywe nie".